**Ystwyll**

Rwyf yn dy garu, Iesu cu;

Mor felys yw dy gwmni di

Tydi yw 'mrenin, ti yw 'Nuw,

A hebddot ti ni fynnaf fyw.

Pan o'n i'n rhodio'r llwybrau hir,

Goleuaist di fy ffordd yn glir;

Wrth ddilyn d'arwydd di o'r nef,

Agosach wyf at weld dy wedd.

Annoeth yr oeddwn ambell waith,

Wrth geisio canfod pen y daith,

Dioddef wnaeth ddiniwed rai,

Ond dal i 'ngalw wyt, er fy mai.

Fy rhoddion oll it ti rwy'n dwyn,

A'u rhoi o'th flaen, fy Iesu mwyn,

Ond er i minnau dalu'n ddrud,

Tydi yw trysor mwya'r byd.

Fy Iesu annwyl, addolaf di;

Tydi sy'n meddu 'mywyd i;

Dilynaf di, fy annwyl ffrind

Hyd ffordd y groes lle rwyt yn mynd.

Tôn: Lisa Lan (tradd)

Geiriau: Cass Meurig